CELEX: 31989R0777
Language: el
Date: 1989-03-28 00:00:00
Title: Κανονισμός (ΕΟΚ) αριθ. 777/89 της Επιτροπής της 28ης Μαρτίου 1989 για την παροχή άδειας στην Ισπανία να μην εφαρμόζει σε ορισμένες ζώνες το καθεστώς προσωρινής παύσης της καλλιέργειας αρόσιμων γαιών

Avis juridique important

|

31989R0777

Κανονισμός (ΕΟΚ) αριθ. 777/89 της Επιτροπής της 28ης Μαρτίου 1989 για την παροχή άδειας στην Ισπανία να μην εφαρμόζει σε ορισμένες ζώνες το καθεστώς προσωρινής παύσης της καλλιέργειας αρόσιμων γαιών  

Επίσημη Εφημερίδα αριθ. L 084 της 29/03/1989 σ. 0025 - 0026

***** ΚΑΝΟΝΙΣΜΟΣ (ΕΟΚ) αριθ. 777/89 ΤΗΣ ΕΠΙΤΡΟΠΗΣ  της 28ης Μαρτίου 1989  για την παροχή άδειας στην Ισπανία να μην εφαρμόζει σε ορισμένες ζώνες το καθεστώς προσωρινής παύσης της καλλιέργειας των αρόσιμων γαιών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 591/89 (2), και ιδίως το άρθρο 32α παράγραφος 1,  Εκτιμώντας:  ότι η Ισπανία υπέβαλε αίτηση εξαίρεσης από το πεδίο εφαρμογής του καθεστώτος προσωρινής παύσης της καλλιέργειας των αρόσιμων γαιών αφενός για τις ζώνες που παρουσιάζουν υψηλό κίνδυνο ερήμωσης και αφετέρου για τις ζώνες που αντιστοιχούν στις γεωγραφικές ενότητες (Comarcas), που έχουν επιλεγεί βάσει της σοβαρότητας των κοινωνικοοικονομικών ιδιομορφιών που παρουσιάζουν· ότι οι ζώνες αυτές δεν υπερβαίνουν το 29,48 % των αρόσιμων γαιών της Ισπανίας·  ότι οι ζώνες στις οποίες αναφέρεται η εν λόγω αίτηση, λαμβανομένης υπόψη της ιδιόμορφης διάρθρωσης του ισπανικού γεωγραφικού εδάφους, ανταποκρίνονται στα κριτήρια που καθορίζονται από τον κανονισμό (ΕΟΚ) αριθ. 1273/88 της Επιτροπής (3)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Παρέχεται η άδεια στην Ισπανία, κατ' εφαρμογή του άρθρου 32α παράγραφος 1 του κανονισμού (ΕΟΚ) αριθ. 797/85, να μην εφαρμόσει το καθεστώς προσωρινής παύσης της καλλιέργειας των αρόσιμων γαιών που προβλέπεται στον τίτλο 01 του εν λόγω κανονισμού στις ζώνες που αναφέρονται στο παράρτημα και δεν υπερβαίνουν το 29,48 % των αρόσιμων γαιών της Ισπανίας.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 65 της 9. 3. 1989, σ. 1.  (3) ΕΕ αριθ. L 121 της 11. 5. 1988, σ. 41.  ΠΑΡΑΡΤΗΜΑ  Ζώνες για τις οποίες έχει παρασχεθεί άδεια στην Ισπανία να μην εφαρμόζει το καθεστώς προσωρινής παύσης της καλλιέργειας των αρόσιμων γαιών που προβλέπεται στον τίτλο 01 του κανονισμού (ΕΟΚ) αριθ. 797/85 του Συμβουλίου  COMARCAS DE ALBACETE  03. Sierra Alcaraz  06. Sierra Segura  COMARCAS DE AVILA  03. Barco Avila-Piedrahita  04. Gredos  COMARCAS DE BADAJOZ  01. Alburquerque  02. Merida  03. Don Benito  04. Puebla Alcocer  05. Herrera del Duque  06. Badajoz  07. Almendralejo  08. Castuera  09. Olivenza  10. Jerez de los Caballeros  11. Llerana  12. Azuaga  COMARCAS DE CACERES  02. Trujilo  03. Brozas  04. Valencia de Alcantara  05. Logrosan  06. Navalmoral de la Mata  08. Plasencia  COMARCAS DE CADIZ  01. Campina de Cadiz  02. Costa Noroeste  04. De la Janda  COMARCAS DE CIUDAD REAL  01. Montes Norte  04. Montes Sur  05. Pastos  06. Campo de Montiel  COMARCAS DE CORDOBA  02. La Sierra  03. Campina Baja  04. Las Colonias  05. Campina Alta  06. Penibetica  COMARCAS DE CUENCA  01. Alcarria  02. Serrania Alta  04. Serrania Baja  COMARCAS DE GRANADA  05. Iznalloz  06. Montefrio  COMARCAS DE GUADALJARA  02. Sierra  03. Alcarria Alta  04. Molina de Aragon  05. Alcarria Baja  COMARCAS DE HUELVA  05. Condado Campina  06. Condado Litoral  COMARCAS DE JAEN  01. Sierra Morena  04. Campina del Norte  05. La Loma  06. Campina del Sur  07. Magina  09. Sierra Sur  COMARCAS DE MALAGA  01. Norte o Antequera  COMARCAS DE PALENCIA  03. Saldana-Valdavia  04. Boedo-Ojeda  06. Cervera  COMARCAS DE SEGOVIA  02. Sepulveda  COMARCAS DE SEVILLA  02. La Vega  03. El Aljarafe  04. Las Marismas  05. La Campina  06. Las Sierra Sur  07. De Estepa  COMARCAS DE SORIA  01. Pinares  02. Tierras Altas y Valle del Tera  03. Burgo de Osma  05. Campo de Gomara  06. Almazan  07. Arcos de Jalon  COMARCAS DE TERUEL  01. Cuenca del Jiloca  02. Serrania de Montalban  04. Serrania de Albarracin  06. Maestrazgo  COMARCAS DE ZAMORA  01. Sanabria  03. Aliste  05. Sayago